18) Kõik vaba turumajandusega vastuolevad seadused on õigustühised  Tuleb loobuda turumajanduse põhimõtetega vastuolus olevast Jäätmekäitlusseaduse järgimisest ja avada prügiveoturg kõigile soovijatele, andes kodanikele  võimaluse vaba turumajanduse reegleid järgides ise otsustada, kellega ja mis tingimustel   nad prügilepingut sõlmima   kohustuvad   .  Eesti Vabariigis kehtiv Jäätmekäitlusseadus, kui selline on vastuolus vaba turumajanduse põhimõtetega ja tuleks kasvõi COE-s (Euroopa Kohtus) loodava initsiatiivgrupi toetusel vaidlustada.    Eestist peab taas saama vaba turumajanduse  tsoon selle tegelikus ja otseses tähenduses.    19) Infrastruktuurid kuulugu riigile  Riik ja kohalikud omavalitsused peavad allutama, omama ja tagasi ostma kõik asendamatuid infrastruktuure omavad kommunalettevõtted - ühiskondlikuks kasutuseks mõeldud kütte- ja veetorustikke omavad ettevõtted ning samadel eesmärkidel ka energiaedastamisvõrke omavad ettevõtted peavad olema ja jääma riigi omandusse. Ka Tallinna linn peab Tallinna Vee  aktsiad tagasi ostma, loobudes sel moel United Utilities Water B.V-le   linnarahva taskust veearvetena võetud ja   veel   täielikult tasumata   5 miljardi krooni ärakinkimisest   välismaisele investorile ja alandades sel moel vee hinda ligi 45% ning kandes maksumäärasid tõstmata kõik lepingu lõpetamisega kaasnevad kulud  kahju tekitaja - linna juhtivaparaadi palgafondi arvelt.  Tallinn peab samas ka langetama Tallinna Soojuse kasumimarginaali, mida saadakse Prantsuse firma Dalkia tütarettevõtte - Tallinna Küttelt infrastruktuuri rendist, mida kasseeriti möödunud aastal 35.2 miljoni krooni väärtuses ja seda kõike niigi vaesunud linnarahva rahakotist ning samuti loobuma välismaise küttevahendusfirma teenustest, kes koorib linnarahva taskust veel täiendavad 8-10% küttehinnast.